Einn besti maður leikmaður Vals í handbolta segist alltaf hafa haft trú á því að Valur yrði Íslandsmeistari þessa leiktíðina, þrátt fyrir langan og erfiðan kafla á miðri leiktíð. Valur varð Íslandsmeistari karla í handbolta í gærkvöld eftir sigur á Haukum.
Valur sigraði Hauka, 34-29 í seinni úrslitaleik liðanna á Ásvöllum í Hafnarfirði í gærkvöld. Þar sem Valur vann fyrri leikinn með þriggja marka mun hafði Valur betur í úrslitaeinvíginu með samtals átta mörkum. Þetta er 23. Íslandsmeistaratitill karlaliðs Vals í handbolta. Síðast varð Valur Íslandsmeistari 2017. Illa gekk á löngum köflum hjá Val á leiktíðinni, en þegar mest á reyndi sýndu Valsmenn gæði sín. Snorri Steinn Guðjónsson er þjálfari Vals.
Bandaríkjamaðurinn Ryan Crouser bætti í gærkvöld 31 árs gamalt heimsmet í kúluvarpi. Crouser kastaði þá 23,37 metra á bandaríska úrtökumótinu fyrir Ólympíuleikana í Eugene í Oregon. Crouser bætti þar með heimsmet Randy Barnes frá árinu 1990 um 25 sentimetra.
Og kvöldleik EM karla í fótbolta í gærkvöld lauk með markalausu jafntefli Englands og Skotlands. Þrír leikir eru spilaðir á EM í dag, þeirra stærstur er viðureign Portúgals og Þýskalands klukkan fjögur.